stanford-oval/wikipedia huggingface dataset:
Naâman maakunta

| Naâman maakunta |
| --- | --- |
 Djebel Aissan kansallispuistoa.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Naâma
Pinta-ala:  29 819,3 km²
Väkiluku (2018):  281 200
Naâman maakunta (arab. ولاية النعامة‎, Wilāya al-Na‘āma) eli wilaya on hallintoalue Algerian länsiosassa Marokon rajalla. Vuonna 1984 perustetun maakunnan pinta-ala on 29 819,3 neliökilometriä. Sen hallinnollinen keskus on Naâman kaupunki. Asukkaita on 281 200 henkeä (vuonna 2018, arvio).
Naâman maakunta sijaitsee Tell-Atlaksen ja Saharan Atlaksen välisellä ylängöllä. Se rajoittuu pohjoisessa Tlemcenin ja Sidi Bel Abbèsin, idässä El Bayadhin ja etelässä Bécharin maakuntiin sekä lännessä Marokkoon. Pinta-alasta 74 % on pohjoisen tasaista aroa, 12 % Saharan Atlaksen vuoristoa ja 14 % etelän Saharan reuna-aluetta. Hyötykaivannaisiin kuuluvat kalkkikivi, dolomiitti, hiekkakivi, savi, hiekka, kipsi, vuorisuola ja polymetallit.
Maakunta jakautuu hallinnollisesti seitsemään piirikuntaan eli daïraan, joihin kuuluu 12 kuntaa. Piirikuntien keskukset ovat Aïn Sefra, Asla, Makmen Ben Amar, Mécheria, Moghrar, Naâma ja Sfissifa.
Naâman kautta kulkevat Béchariin johtava maantie RN6 ja rautatie. Mécheriassa on kotimaan lentoasema.
Maakunnassa harjoitetaan karjanhoitoa ja keidasviljelyä. Kaivosteollisuus tuottaa kiveä ja soraa. Naâmassa, Mécheriassa ja Aïn Sefrassa on muun muassa elintarvike-, metalli-, tekstiili-, nahka- ja kemian teollisuutta.
Nähtävyyksiä ovat Djebel Aissan kansallispuisto, linnoitetut kylät, kuumat lähteet ja kalliopiirrokset. Hotelleja on Naâmassa, Mécheriassa ja Aïn Sefrassa.
NMP

NMP voi tarkoittaa ainakin seuraavia asioita:
Napapiirin moottoripyöräilijät ry. NMP.ry (Arctic Circle Road Riders – Since 1981 http://nmp-mc.net (Arkistoitu – Internet Archive) Rovaniemi, Finland)
N-metyylipyrrolidoni, lyhenne NMP, yleisesti liuottimena käytetty yhdiste
NMP, lakkautettu uusiseelantilainen poliittinen puolue
Nieuwe Midden Partij, lyhenne NMP, hollantilainen poliittinen puolue
New Millennium program, NASAn avaruusteknologiaohjelma
Newham Monitoring Project, englantilainen rasismin vastainen järjestö
Nokia Mobile Phones, Nokian matkapuhelinyksikkö
Niemenpää, liikennepaikkalyhenne Nmp, rautatieliikennepaikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NMP”, voi hakea sivunnimihaulla, laajalla sivunnimihaulla tai tekstihaulla.
Nazlı Tolga Brenninkmeijer

Nazlı Tolga Brenninkmeijer, (s. 8. marraskuuta 1979, Ankara) on turkkilais-hollantilainen toimittaja ja televisiojuontaja. Tolga oli johtava paikallis- ja ulkosuhdeohjelman FOX Ana Haber ja Nazlı Tolga ile Haber Masası ankkuri .
Nazlı Tolga syntyi Ankarassa, Turkissa . Hän syntyi muslimi-turkkilaiseen perheeseen Samsunista ja Malatyasta. Hän puhuu sujuvasti turkkia, hollantia,portugalia ja englantia. Suoritettuaan perus- ja keskiasteen koulutuksensa Amerikanissa Collegessa Istanbulissa, hän opiskeli Marmara-yliopiston viestintätieteellisessä tiedekunnassa – Turkin johtavassa viestintäkoulutuksen ja -opintojen oppilaitoksessa. Hän opiskeli journalismin laitoksella. Tolga aloitti journalistisen uransa Kanal D Haberissa vuonna 1998. Hän työskenteli Show TVssä, Skyturkissa ja Foxissa. Hän meni naimisiin hollantilaisen liikemiehen Lawrence Brenninkmeyerin kanssa Istanbulin Pyhän Hengen katedraalissa syyskuussa 2013. Hän asuu Brasiliassa, Lontoossa ja Shanghaissa. Hän on roomalaiskatolinen vuodesta 2013 lähtien. Viime vuosina Tolgasta tuli kahden tytön äiti.
tv-ohjelmat

Kanal D Gece Haberleri (Kanal D, 1998–2002)
Nazlı Tolga ile Haber Masası (Skyturk, 2004 – syyskuu 2007)
Show Haber (2002–2003)
FOX ON Ana Haber (2008–2010)
Nazlı Tolga ile Fox Ana Haber (3.9.2007 – 14.6.2013)
Nainen (Paula Koivuniemen kappale)

| ”Nainen” Paula Koivuniemi |
| --- | --- | --- |

Singlen tiedot
 Albumilta: Nainen
 Julkaistu:  radioihin  maaliskuussa 2009,  albumi  13. toukokuuta 2009
 Tuottaja(t): Ile Vainio
 Tyylilaji: Iskelmä
 Kesto: 03.38
 Levy-yhtiö: Edel Records
Paula Koivuniemen muut singlet
| ”Moskova” 2007 | ”Nainen” 2009 | ”Maria” 2007 |
Nainen on Paula Koivuniemen Nainen-albumin kappale. Se kuultiin ensimmäisen kerran maaliskuussa 2009 ja nousi suoraan viiden viikon soiton jälkeen radiohitiksi.
Single

Nainen
Listasijoitukset

| Lista | Paras sijoitus |
| --- | --- |
Suomen virallinen lista: -
Asemies (hahmo)

| Asemies |
| --- | --- |
 Asemies, nerokas keksijä ja aseiden mestari.
Luoja(t):  Mattel-leluyhtiö, Mark Taylor
Kustantamo:  Mattel, Mattel DE, Marvel Comics, DC Comics, London Editions Magazines, Ehapa. Suomessa Mattel FI ja Semic
Ensiesiintyminen:  Toimintafiguurina vuonna 1982; lelun mukana oli pienoissarjakuva ”The Vengeance of Skeletor”
Henkilötiedot
Oikea nimi:  Duncan
Status:  Eternian kuninkaallisen perheen asemestari ja taisteluvalmentaja, Kuninkaallisen kaartin komentaja
Ryhmäsidokset:  Masters of the Universe
Voimat:  Nerokas keksijä ja tiedemies, aseiden mestari, taitava taistelija, taktikko ja johtaja
Suhteet
Sukulaiset:  Teela (adoptiotytär) Fisto (veli)
Asemies (engl. Man-At-Arms) on yhdysvaltalaisen leluja valmistavan Mattelin luoma kuvitteellinen hahmo. Mattel esitteli Asemiehen toimintafiguurina ensimmäisen kerran vuonna 1982 yhtenä Masters of the Universe -lelusarjansa sankarihahmoista. Asemies on oikealta nimeltään Duncan, ja hän on Eternian planeetan kuninkaallisen perheen asemestari ja taisteluvalmentaja sekä kuninkaallisen kaartin komentaja ja kuningas Randorin neuvonantaja. Hän on nerokas keksijä ja tiedemies, ja on kehittänyt lukemattomia taistelu- ja apuvälineitä Eternian sankareiden käytettäväksi.
Hahmo > Luominen

Asemiehen loi alun perin Mattelin taiteilija Mark Taylor. Hahmon innoittajina toimivat espanjalaiset konkistadorit, joiden historia kiehtoi Tayloria. Mattel painotti Tayloria luomaan hahmon ympärille teknologisen varustuksen pitkälti siitä syystä, että tyylillisesti vastaavien Tähtien sota -lelujen suosio oli yhä hyvin suuri. Taylor oli vastikään lukenut Piers Anthonyn tieteisromaanin Sos the Rope, jossa päähahmo kulki muinaisen ja mahtavan sivilisaation jälkeensä jättämässä maassa keräten jäljellä olevaa teknologiaa käyttöönsä. Sos the Ropen innoittamana myös Asemiehen hahmo sai vastaavanlaisen alkuperän, jonka mukaan hahmo oli muun muassa koonnut taisteluhaarniskansa keräämistään kadonneen sivilisaation teknologian jäämistä.
Taylor loi Asemiehen ensimmäisen kerran Mattelin Rob-N & the Space Hoods -lelusarjan hahmoksi, joka oli nimeltään Paladin. Mattel ei kuitenkaan koskaan vienyt sarjaa tuotantoasteelle, joten yhtiö päätti ottaa hahmon käyttöönsä aloittaessaan Masters of the Universen vuonna 1982. Vuonna 2018 Taylor paljasti Masters of the Universe -teemaisessa Power-Con -tapahtumassa varhaisimpia luonnoksiaan hahmosta. Alkuperäistä Paladin-hahmoa ja Asemiehen lopullista versiota yhdistivät muun muassa vihreä ja oranssi väritys, kypärä ja samantyylinen haarniska. Lisäksi hahmo oli pukeutunut turkisviittaan ja aseistautunut myöhemmin myös Asemiehen käyttöön päätyneellä nuijalla, sekä futuristisella kiväärillä. Kun Mattel päätti liittää hahmon osaksi Masters of the Universea, Taylor muutti hahmon nimen ensin muotoon Arms Man, ja lopulta vakiintuneeseen nimeen Man-At-Arms.
Asemiehen alkuperäinen toimintafiguuri koki ennen ilmestymistään vielä pieniä muutoksia muun muassa värityksen, varusteiden ja ulkonäön muotoseikkojen osalta. Toimintafiguuri oli kokonaisuudeltaan huomattavan paljon yksinkertaisempi, kuin Taylorin alkuperäinen konseptiversio. Alkuperäisellä toimintafiguurilla ei myöskään ollut hahmolle myöhemmin ominaisiksi miellettyjä viiksiä, jotka hahmo sai vasta vuoden 1983 animaatiosarjan He-Man myötä näyttääkseen vanhemmalta, isällisemmältä ja viisaammalta. Alkuperäisen Asemies-toimintafiguurin varusteina olivat nuija sekä irrotettavat jalka- ja rintapanssarit, ja hahmon liitteenä ilmestyi pienoissarjakuva ”The Vengeance of Skeletor”.
Tarina > 1980-luvun sarjakuva

Varhaisimmissa Mattelin julkaisemissa pienoissarjakuvissa Asemies oli itsenäinen hahmo, joka esiintyi satunnaisesti He-Manin liittolaisena Skeletoria vastaan käydyissä kamppailuissa. Hahmo oli enemmän toimintafiguurinsa kaltainen karu taistelija, eikä Asemiehen taustatarinasta ja asemasta Eternian kuningasperheen luottohenkilönä ollut mainintoja, sillä kuningasperhe luotiin osaksi Masters of the Universea vasta myöhemmin.
Teelan, johon ensimmäisessä pienoissarjakuvassa viitattiin ”taistelujumalattarena”, ei myöskään sanottu alun perin olevan Asemiehen adoptiotytär. Ainoa ensimmäisten pienoissarjakuvien viittaus Asemiehen taustaan ja ominaisuuksiin on maininta siitä, että hän on ”kaikkien aseiden mestari” ja tästä syystä hyvin tunnettu henkilö koko Eterniassa. Vuonna 1983 ilmestyneen pienoissarjakuvan ”The Tale of Teela” myötä Asemiehestä tehtiin näkyvämpi hahmo Eternian palatsin ja vastikään luodun kuningasperheen rinnalle, ja hänen myös mainittiin olevan Teelan adoptioisä.
1980-luvun pienoissarjakuvissa rakentunut taustatarina vakiintui pysyvästi Asemiehen alkuperäksi myös muissa julkaisuissa. 1980-luvun Masters of the Universe -sarjakuvassa Asemiehen kerrotaan olevan oikealta nimeltään Duncan, joka on Eternian kuninkaallisen perheen asemestari ja taisteluvalmentaja sekä kuninkaallisen kaartin komentaja ja kuningas Randorin neuvonantaja. Asemies on myös yksi kuninkaallisen kaartin erikoisjoukon eli Masters of the Universen perustajista. Hän on nerokas keksijä ja tiedemies, joka kehittää taistelu- ja apuvälineitä Eternian sankareiden käytettäväksi. Hänen kerrotaan myös adoptoineen Teela tyttärekseen Velhottarelta, josta tuli Pääkallolinnan suojelija pian Teelan syntymän jälkeen. Sarjakuvien tarinoissa Asemies ja Teela nähdään usein partioimassa yhdessä ympäri Eterniaa etsimässä merkkejä väijyvästä pahuudesta.
Asemies on yksi harvoista Masters of the Universen hahmoista, joka tietää He-Manin olevan todelliselta henkilöllisyydeltään Eternian kuningasperheen prinssi Adam. Hän on näin ollen He-Manin ja prinssi Adamin keskeinen mentori ja tärkeä esikuva.
Tarina > He-Man (1983–1985)

Filmationin tuottamassa vuosina 1983–1985 esitetyssä He-Man -animaatiosarjassa Asemiehen alkuperäisenä ääninäyttelijänä toimi Alan Oppenheimer. Filmation halusi lisätä sarjassa esiintyvälle Asemiehelle alkuperäisestä hahmosta poiketen viikset, jotta hahmo näyttäisi muiden rinnalla vanhemmalta, isällisemmältä ja viisaammalta.
Asemies, oikealta nimeltään Duncan, on Eternian aseiden mestari, ja on vastuussa valtakunnan puolustamiseen liittyvistä järjestelyistä. Hän on nerokas keksijä ja tiedemies, sekä Eternian kuningasperheen pitkäaikainen ystävä ja uskollinen palvelija. Asemies, hänen adoptiotyttärensä Teela, kuninkaallisen perheen prinssi Adam ja Orko-velho ovat hyviä ystäviä, ja Asemies on valtakunnassa hyvin arvostettu henkilö taitojensa ja isällisen olemuksensa ansiosta.
Asemiehen kerrotaan saaneen oppinsa Rohad-nimiseltä älyköltä. Asemies adoptoi Pääkallolinnan suojelija Velhottaren tytär Teelan sen jälkeen, kun Velhottaren mies ja Teelan isä oli kuollut. Hän on kasvattanut ja kouluttanut Teelan taitavaksi taistelijaksi, ja on hyvin läheinen tyttärensä kanssa. Kuningas Randor sen sijaan luottaa Asemiehen kutsuvan He-Manin valtakunnan avuksi vaaran uhatessa Eterniaa. Asemies on Velhottaren ja Orkon lisäksi ainoa, joka tietää He-Manin olevan todellisuudessa prinssi Adam. Tämän johdosta kaksikon ystävyyssuhde on luja, ja Asemies on Adamille tärkeä mentori ja isähahmo. Lisäksi Asemies joutuu usein Orkon tahattomien ja usein pieleen menevien taikatemppujen kohteeksi.
Tarina > Masters of the Universe (1987)

Vuonna 1987 ensi-iltansa saaneessa Cannon Filmsin elokuvassa Masters of the Universe Asemiehen roolissa esiintyi näyttelijä Jon Cypher. Cypher ei ollut alun perin kiinnostunut esittämään Asemiestä, mutta elokuvan ohjaaja Gary Goddard sai vakuutettua Cypherin ottamaan roolin vastaan luvattuaan laajentaa Asemiehen osaa elokuvassa suuremmaksi. Asemiehen rooli oli lopullisessa elokuvassa hyvin keskeinen.
Asemiehen varhainen, elokuvaa varten luotu konseptiversio perustui läheisesti vuoden 1982 alkuperäisen toimintafiguurin ulkonäköön. Muun muassa piirtäjät Claudio Mazzoli ja Ralph McQuarrie loivat hahmosta ensimmäisiä konseptiversioita elokuvaa varten. Lopullisessa elokuvassa Asemiehen haarniska ja ulkonäkö kokivat kuitenkin selkeän muutoksen. Esimerkiksi hahmon käyttämän haarniskan väristä tuli tumma perinteisen oranssin ja vihreän yhdistelmän sijaan, ja haarniskan kasvosuojus poistui. Hahmon uudistetun asun elokuvaan ideoi piirtäjä William Stout.
Tarina > He-Man (2002–2004)

Vuoden 2002 He-Man-animaatiosarjassa Asemies on synkempi ja vakavampi hahmo kuin 1980-luvun versio. Asemiehen ääninäyttelijänä vuoden 2002 animaatiosarjassa on Gary Chalk, joka esitti aiemmin He-Mania 1990-luvun Super He-Man -animaatiosarjassa. Hahmon suomenkielisenä äänenä toimi Peter Pihlström.
Asemiehen ja Velhottaren välinen menneisyys ja ystävyyssuhde on 1980-luvun He-Man-animaatiosarjaan nähden nähden syvempi ja vahvempi, ja he ovat enemmän tekemisissä vuoden 2002 animaatiosarjan jaksoissa. Asemies on 1980-luvun sarjan tavoin Teelan adoptioisä. Hän on myös Eternian kuninkaallisen kaartin korkea-arvoinen kenraali, nerokas keksijä ja prinssi Adamin oppi-isä. Asemiehen kerrotaan saaneen oppinsa Dekker-nimiseltä mieheltä.
He-Man-sarjassa Asemiehen kerrotaan myös olevan jo 1980-luvun animaatiosarjassa esiintyneen ja Eternian sankareihin liittyneen Fiston veli. Vuoden 2002 animaatiosarjan kertoman taustatarinan mukaan Asemies ja Fisto vieraantuivat toisistaan Eternian Suuren Levottomuuden aikana, jolloin Fisto haavoittui taistelussa ja sai muistinmenetyksen sekä väitetysti hylkäsi Asemiehen taistelukentälle. Fiston vihjataan myös sarjassa olevan Teelan biologinen isä. Eternian Mystisillä vuorilla sijaitsevaan kaivoskylään vetäytynyt Fisto saapui kuitenkin ansaan joutuneiden sankareiden avuksi. Asemies myös rakentaa Fistolle uuden, mekaanisen metallikäden taistelussa vaurioituneen tilalle. Tästä huolimatta kaksikon välillä on yhä kitkaa Suuren Levottomuuden aikaisten tapahtumien takia.
Velhotar pyytää Asemiestä kasvattamaan tyttärensä Teelan.
Asemies 1980-luvun animaatiosarjassa.
Jon Cypher esitti Asemiestä vuoden 1987 elokuvassa.
Nainen (Marion Rungin albumi)

| Nainen Marion Rung |
| --- | --- | --- |

Studioalbumin tiedot
 Julkaistu: 1984
 Tuottaja(t): Antti Hyvärinen
 Tyylilaji: iskelmä
 Levy-yhtiö: EMI
Marion Rungin muut julkaisut
| Elän kauttasi 1983 | Nainen 1984 | Marion -88 1988 |
Nainen on Marion Rungin vuonna 1984 julkaistu albumi.
Kappaleet

| --- | --- |
 A-puoli Nainen (Voglio) – 3.21 (säv. Galactus, G. Monetto, R. Ferrato, S. Menegale, san. Raul Reiman)  Kun toiselle tunteensa voi antaa – 3.20 (säv. Antti Hyvärinen, san. Pyry Lunden)  Toinen puolesi oon – 3.26 (säv. Antti Hyvärinen, Kari Litmanen, san. Kaisu Liuhala)  Hollywood – 3.20 (säv. Kari Litmanen, san. Raul Reiman)  Lähekkäin (Tell Me Why) – 2.54 (säv. S. Zundel, san. Titta Jaskari)  Kerro kuka sä oot – 3.50 (säv. Kari Litmanen, san. Raul Reiman) :  B-puoli Aijai – 3.25 (säv. Antti Hyvärinen, san. Chrisse Johansson)  Okei – 2.44 (säv. Kari Litmanen, san. Pyry Lunden)  Pois riisun meikit – 3.22 (säv. Jean Mures, san. Chrisse Johansson)  Nään Auringon (I Look at the Sun) – 3.56 (säv. A. Tarenzi, Rebecca Godinez, D. Amerio, Jujuy, san. Kaisu Liuhala)  Tuu kultani katsomaan (Baby, You're Dynamite) – 3.26 (säv. G. Fletcher, D. Flett, san. Raul Reiman)  Tule minun vierelleni (En dans för två) – 3.10 (säv. B. Håkansson, Ö. Englund, san. Raul Reiman)
Aiheesta muualla

Nainen discogs.com -sivustolla (englanniksi)
Naistenjärvi (Viitasaari)

| Naistenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′45″N, 25°40′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Kaamatinpuro Ylä-Keiteleeseen 
Järvinumero:  14.431.1.010
Mittaustietoja
Pinnankorkeus:  117,7 m  
Pituus:  540 m  
Leveys:  500 m  
Rantaviiva:  1,62 km  
Pinta-ala:  15,161 ha  
Tilavuus:  0.000095 km³ 
Keskisyvyys:  0,63 m  
Suurin syvyys:  2 m  
Saaria:  ei saaria 
 fiNaistenjärvi 
Naistenjärvi  on Keski-Suomessa Viitasaarella  Keitelepohjan lähellä sijaitseva järvi.
Maantietoa

Järvi on 540 metriä pitkä, 500 metriä leveä, ja sen pinta-ala on 15,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 95 200 kuutiometriä. Sen keskisyvyys on 0,6 metriä ja suurin syvyys on 2,0 metriä. Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Ylä-Keiteleen lähi-alueeseen (14.431) se kuuluu. Järven vedenpinnan korkeus on 117,7 metriä mpy.
Mikitamäe

| Mikitamäe |
| --- | --- |

 Mikitamäe
 Koordinaatit: 58°0′02″N, 27°32′53″E 
Valtio:  Viro
Maakunta:  Põlvamaa
Hallinto:  
 – Hallinnon tyyppi:  entinen kunta
 – Kunnanjohtaja:  Inge Hirmo
Pinta-ala:  
 – Kokonaispinta-ala:  104 km²
Väkiluku (1.9.2003):  1 231
Aikavyöhyke:  UTC+2
 – Kesäaika:  UTC+3
 
 www.mikitamae.ee 
Infobox OKVirheellinen NIMI-arvo: 
Mikitamäe oli kunta Põlvamaalla, Virossa. Vuoden 2017 kuntauudistuksessa põlvamaalaiset Mikitamäen ja Värskan kunnat sekä võrumaalaiset Meremäen kunta ja Misson kunnan Luhamaan kulmakunnan kylät yhdistettiin Võrumaahan kuuluvaksi Setomaan kunnaksi.
Entinen kunta

Pinta-alaa Mikitamäen kunnalla oli 104 neliökilometriä, ja asukkaita siellä oli 1 231 (1.9.2003). Mikitamäen kunnanjohtajana toimi Inge Hirmo. Kunnan keskus oli nimeltään Mikitamäe, jonka historia ulottuu 700 vuoden taakse.
Kunnan alue on osa Setumaata.
Entinen kunta > Maantiede

Mikitamäen naapurikunnat olivat Värska kaakossa, Orava etelässä ja Veriora lännessä ja Räpina luoteessa. Idässä kunta rajautuu Lämmijärveen  ja Pihkovanjärveen. Pohjoisessa, Mikitamäen ja Räpinan rajalla virtaa Pihkovanjärveen laskeva Võhandu jõgi -niminen joki.
Lämmijärven rannalla sijaitsee 1 553 hehtaarin kokoinen suonsuojelualue, Lüübnitsan suojelualue. Alueella pesii useita kahlaajia, ja muuttolinnut pysähtyvät alueella. Kasveista alueella kasvaa esimerkiksi kämmeköitä, harmaaleppää, tervaleppää ja pajuja. Suon läpi virtaa Lüüdjan puro. Alueen pohjoisosassa sijaitsee kaksi umpeenkasvanutta järveä: Lüübnitsa ja Beresje.
Entinen kunta > Kylät

Mikitamäe muodostui seuraavista kylistä (vir. küla): Audjassaare, Beresje, Igrise, Järvepää, Kahkva, Karisilla, Laossina, Lüübnitsa, Mikitamäe, Niitsiku, Puugnitsa, Rõsna, Rääsolaane, Selise, Toomasmäe, Usinitsa, Varesmäe ja Võõpsu.
Entinen kunta > Väestö

Vuonna 2011 Mikitamäen kunnassa oli 897 asukasta, joista 777 (86,6 %) oli virolaisia, 111 (12,4 %) venäläisiä ja 6 (0,7 %) muita kansallisuuksia.
Aiheesta muualla

Kuvia tai muita tiedostoja aiheesta Mikitamäe Wikimedia Commonsissa
Setomaa Valdade Liit (viroksi) (englanniksi) (venäjäksi) (suomeksi) (saksaksi)
Nikolai Kuznetsov

Nikolai Kuznetsov on yleinen nimi Venäjän ja Neuvostoliiton historiassa. Tunnetaan ainakin seuraavat tämän nimiset henkilöt:
Nikolai Aleksandrovitš Kuznetsov (s. 1953), soutaja ja olympiamitalisti
Nikolai Dmitrijevitš Kuznetsov (s. 1850), taiteilija, jonka tauluja on mm. Ateneumissa
Nikolai Dmitrijevitš Kuznetsov (s. 1911), lentokonesuunnittelija
Nikolai Fjodorovitš Kuznetsov (s. 1916),  kosmonauttien kouluttaja
Nikolai Gerasimovitš Kuznetsov (1904–1974), laivastoupseeri, jonka mukaan on nimetty lentotukialus Admiral Flota Sovetskogo Sojuza Kuznetsov
Nikolai Ivanovitš Kuznetsov (1911–1944), sotilas ja vakoilija
Nikolai Ivanovitš Kuznetsov (s. 1864), kasvitieteilijä
Nikolai Ivanovitš Kuznetsov (s. 1937), taiteilija
Nikolai Kuznetsov, mm. Atlantan olympialaisiin 1996 osallistunut pyöräilijä.
Nikolai Kuznetsov (k. 1995), vesipalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikolai Kuznetsov”, voi hakea sivunnimihaulla, laajalla sivunnimihaulla tai tekstihaulla.
Mårbacka

Mårbackan päärakennus.
Mårbacka on kirjailija Selma Lagerlöfin kotitalo, joka sijaitsee Ruotsissa nykyisessä Sunnen kunnassa.
Lagerlöf asui tässä lapsuudenkodissaan ensin 24-vuotiaaksi asti. Kun hänen isänsä kuoli vuonna 1885, talosta jouduttiin luopumaan.  Vuonna 1907 Lagerlöf osti sen takaisin ja pystyi maksamaan sen vuonna 1909 saamallaan Nobel-palkinnolla.
Talo kunnostettiin kolmikerroksiseksi kartanoksi ja Lagerlöf asui siellä kuolemaansa asti vuoteen 1940. Vuonna 1942 talo avattiin yleisölle ja se on auki kesäisin. Se on säilynyt täysin alkuperäisenä vuodesta 1921 asti, jolloin siihen tehtiin suuria korjauksia.
Aiheesta muualla

Wikimedia Commonsissa on kuvia tai muita tiedostoja aiheesta .
Mårbacka - Selma Lagerlöfs hem (ruotsiksi)
Talosta Selma Lagerlöf-Sällskapetin sivuilla (Arkistoitu – Internet Archive) (ruotsiksi)
Nanded

| Nanded |
| --- | --- |
 Gurdwara Hazūr Sāhib
 Nanded
 Koordinaatit: 19°9′37.188″N, 77°18′37.302″E 
Valtio:  Intia
Osavaltio:  Maharashtra
Väkiluku (2001):  430 733
Infobox OKVirheellinen NIMI-arvo: 
Nanded (marathiksi नांदेड, Nāndeḍa, pandžabiksi ਨੰਦੇੜ, Nandeṛa, urduksi ‏ناندیڑ‎, Nāndeṛ) on kaupunki Maharashtran osavaltiossa Intiassa. Kaupungissa asui 430 733 ihmistä vuonna 2001 väestönlaskennan mukaan.
Multimedia Fusion

Tuotteen uusin versio on Multimedia Fusion 2.
Multimedia Fusion, kutsutaan myös nimellä MMF, on pelinteko-ohjelma. Clickteam julkaisi ohjelman vuonna 1998. 
Clickteam osti IMSI:ltä oikeudet Multimedia Fusion -tuotemerkkiin. Ohjelma on osa Klik-tuoteryhmää. Ohjelma on uudempi versio ohjelmista The Games Factory ja Click & Create.  Ohjelman uusia toimintoja ovat mm. tuki ActiveX-komponenteille.
Laajennusten ohjelmointi

Multimedia Fusion -ohjelmaan, kuten sen edeltäjiin TGF ja CNC, voidaan ohjelmoida laajennuksia (Extensions) käyttäen C++ -kieltä. Laajennukset ovat moduuleja, jotka lisäävät ohjelmaan uusia ominaisuuksia.
Internetissä on useita sivustoja, jotka ovat omistautuneet pelkästään MMF-laajennusten listaukseen.
Useat kymmenet ohjelmoijat ovat merkittävästi kohottaneet Multimedia Fusion -ohjelman voimaa julkaistessaan siihen laajennuksia. Laajennukset ovat yksi MMF:n kantavista voimista.
Teknisistä syistä laajennukset pitää kehittää  Microsoft Visual Studion  IDE:llä ja kääntäjällä.
Koodauskieli

Multimedia Fusion ei perustu komentosarjakieleen. MMF ei tarjoa ohjelmointikieltä lisäominaisuutena kuten sen kilpailija Game Maker. Kuitenkin ohjelmaan voidaan ohjelmoida lisämoduuleja C++ -kielellä.
Ohjelmointikielen sijasta MMF käyttää visuaalista ruudukkojärjestelmää. Horisontaaliset rivit esittävät ehtoja (Conditions). Vertikaaliset sarakkeet esittävät toimintaa (Actions). Kun ehdot toteutuvat, suoritetaan niihin kytketty toiminta. Rivit ja sarakkeet ovat verrattavissa listaan peräkkäisiä "if-then"-lohkoja.
Uudemmat versiot

Multimedia Fusionin uusi versio, Multimedia Fusion 2, julkaistiin 30. heinäkuuta 2006.  Siitä on saatavilla kolme eri versiota: The Games Factory 2, Multimedia Fusion 2, Multimedia Fusion 2 Developer. Järjestyksessä halvimmasta kalleimpaan, mitä kalliimpi versio sitä enemmän ominaisuuksia siinä on.
Aiheesta muualla

Clickteam - Multimedia Fusion 2
Männyntaimia

| Männyntaimia |
| --- | --- |

Nimi:  Männyntaimia
Tekijä:  Pekka Halonen
Valmistumisvuosi:  1899
Teostyyppi:  Maalaus
Materiaali:  Tempera ja kangas (maalauspohja)
Korkeus:  44,5  cm
Leveys:  29,5  cm
Kokoelma:  Kansallisgalleria
Sijainti:  Ateneum
Männyntaimia tai Lumisia männyntaimia on Pekka Halosen (1865-1933) temperatyö kankaalle vuodelta 1899;  44,5 × 29,5 cm. Maalausta pidetään yhtenä suomalaisen maisemamaalauksen helmenä koristeellisuutensa ja japonistisen lähestymistapansa vuoksi. Ateneumin taidemuseo hankki sen kokoelmiinsa vuonna 1980.